b'\n_START_ARTICLE_\nPelagonija\n_START_PARAGRAPH_\nPelagonija (gr\xc5\xa1ko \xce\xa0\xce\xb5\xce\xbb\xce\xb1\xce\xb3\xce\xbf\xce\xbd\xce\xaf\xce\xb1; makedonsko:\xd0\x9f\xd0\xb5\xd0\xbb\xd0\xb0\xd0\xb3\xd0\xbe\xd0\xbd\xd0\xb8\xd1\x98\xd0\xb0) ali Prilepsko-Bitoljsko-Lerinsko polje, ki ga Makedonci imenujejo kar Polje, je najve\xc4\x8dja kotlina v zemljepisnem podro\xc4\x8dju, ki si ga danes delita Republika Makedonija \xe2\x80\x93 severni del in Gr\xc4\x8dija \xe2\x80\x93 ju\xc5\xbeni del.\n_START_SECTION_\nIme\n_START_PARAGRAPH_\nPelagonija je zgodovinsko ime za obmo\xc4\x8dje, ki se danes uporablja le \xc5\xa1e v slovstvu. Sestavljajo g tri doline: Prilepsko polje in Bitoljsko polje v Makedoniji, ter Lerinsko polje v Gr\xc4\x8diji. Poleg teh treh glavnih podro\xc4\x8dij v lo\xc4\x8denem prostoruobstaja \xc5\xa1e nekaj manj\xc5\xa1ih, kot je La\xc4\x8dno polje (Gladno pole) in Dobro polje. Ime Pelagonija izhaja od gr\xc5\xa1ke besede \xce\xa0\xce\xb5\xce\xbb\xce\xb1\xce\xb3\xce\xbf\xcf\x82, kar pomeni slovensko: morje. Nekateri menijo, da izhaja ime heretika Pelagija od pokrajine Pelagonija.\n_START_SECTION_\nZgodovina\n_START_PARAGRAPH_\nGr\xc5\xa1ki zgodovinar, zemljepisec in filozof, Strabonje imenoval Pelagonijo Tripolitis, zaradi treh velikih mest v takratni Pelagoniji.\n_START_SECTION_\nPelagonijska bitka\n_START_PARAGRAPH_\nPelagonija je bila leta 1259 pri\xc4\x8da usodne Pelagonijske bitke, kjer so se spopadle vojske Bizantinskega cesarstva in zdru\xc5\xbeene \xc4\x8dete Latinskega cesarstva, ki so bile pora\xc5\xbeene.\n_START_SECTION_\nPomembne osebnosti\n_START_PARAGRAPH_\nIz zgodovine sta znana dva Pelagonijanca: eden je bil mitolo\xc5\xa1ki Pelagon, zavetnik podro\xc4\x8dja ter sin re\xc4\x8dnega boga reke Aksij (latinski jeziklatinsko: Axius, danes Vardar). On je bil o\xc4\x8de Peonijca Astropeja, ki ga omenja Homer v Iliadi. Drugi je bil Menelaj Pelagonijski (\xe2\x80\xa0 okrog 360 pr. Kr.); on je zbe\xc5\xbeal iz svojega kraljestva, ko ga je zasedel Filip Makedonski, in se zatekel v Atene, kjer je dobil zavetje in dr\xc5\xbeavljanstvo.'